אולי אם נאמין
שוב בבקעה רועם תותח ומן ההר יורים; וזה מול זה נופלים בסך אבות ונערים; אמור אחי, האם לעד תספוג האדמה; אל תוך קרבה את המוני גוויות המלחמה?; אולי אם נאמין יונת שלום תעוף מעל; אולי אם נאמין יחזור אחורה הגלגל; אולי יבוא יומן של התקוות להתגשם; אולי על ספר הימים יחדל הקרב להירשם; אולי, אולי,; אולי אם נאמין; אישה באופל תצפה ולבבה רוטט; תשאל כוכב בקול רפה: החי אישי או מת; אמור אחי, האם חייל מעל הכוונות; רואה דמותן האפורה של כל האלמנות?; אולי אם נאמין...; הנה העיר כולה שחורה, רבות המצבות; בין החורבות יונה צחורה ולידה תקוות; אמור אחי, האם לעד עם נהרות הדם; יזרום לאופק הרחוק כבודו של האדם?; אולי אם נאמין...; 